ये वे प्रतीक होते हैं जो सामान्य कार्यों में, हवन में, व्रतादि में प्रयुक्त किया जाता है। इन मांगलिक प्रतीकों में विशेष रूप से गणेश, स्वास्तिक, कलश आदि के साथ-साथ नवग्रह का प्रयोग किया जाता है। हिन्दू सामाजिक, धार्मिक परम्परा में इन प्रतीकों को सहजता से स्वीकार कर इन्हें महत्वपूर्ण स्वीकारा गया है। घर में किसी भी तरह का धार्मिक आयोजन हो, जन्मोत्सव हो, विवाहोत्सव हो अथवा कोई पूजन आदि हो उसमें इन प्रतीकों को मंगल रूप में अंकित किया जाता है। इन मांगलिक प्रतीकों को परिचयात्मक रूप से निम्नतः देखा जा सकता है-